Tatiana Rosenthal

Tatiana Rosenthal aŭ Rozenthal (1885-1921) estis rusa psikoanalizisto, kuracisto kaj fakulo pri neŭrologio.Anna Maria Accerboni, 'Rosenthal, Tatiana (1885-1921)', en Alain de Mijolla (eld.), International Dictionary of Psychoanalysis, Thomson Gale, 2005 .

Vivo
Tatiana Rosenthal naskiĝis en Sankt-Peterburgo en 1885. Subtenanto de la Rusia revolucio de 1905, ŝi iris post tiu al Svisio, kie ŝi studis medicinon en la Universitato de Zuriko. Akirinte sian medicinan diplomon, ŝi iris al Vieno, kie ŝi estis membro de la Merkreda Grupo de Sigmund Freud en Vieno, nome la antaŭanto de la Viena Psikoanaliza Societo. En 1911 ŝi publikigis artikolon pri la dana verkistino Karen Michaelis, 'La danĝera aĝo de Karen Michaelis je la lumo de psikoanalizo', kiu pioniris la uzadon de psikoanalizo en literatura kritiko.

Je la komenco de la Unua Mondmilito, Rosenthal revenis al Sankt-Peterburgo, kie ŝi laboris kiel neŭrologo en la Cerb-Instituto de Vladimir Beĥterev, kiu kvankam ne konvertita al psikoanalizo mem, nomumis Rosenthal estro de la kliniko por eksteraj pacientoj, kaj permesis al ŝi trakti neŭrozajn pacientojn tie pere de psikoanalizo. Tiel ŝi iĝis la fondinto de psikoanalizo en Sankt-Peterburgo.

Interesita en psikologio de arto, Rosenthal publikigis en 1920 artikolon kiu klopodis klarigi la verkokreivon de Dostojevskij laŭ lia persona suferado.

Estante en Sankt-Peterburgo, ŝi havis filon. En 1921 ŝi memmortigis sin.

Verkoj
 'Stradanie i tvortchestvo v Dostoïevskoni' [Sufero kaj kreado en Dostojevskij], Voprosi psychologiu litschnosty, 1920

Referencoj

Kategorio:Historio de psikiatrio
Kategorio:Rusiaj psikoanalizistoj
Kategorio:Sinmortigintoj